stanford-oval/wikipedia huggingface dataset:
สโมสรฟุตบอลเลสเตอร์ซิตี
ประวัติ > ตกต่ำ (2000–2008)

โอนีลล์ถูกแทนที่โดย ปีเตอร์ เทย์เลอร์ อดีตผู้ฝึกสอนทีมชาติอังกฤษรุ่นอายุไม่เกิน 21 ปี ในช่วงเวลานั้นเลสเตอร์ซิตีต้องยุติเส้นทางในรายการยุโรป เมื่อพวกเขาแพ้ต่อเรดสตาร์ เบลเกรด ในวันที่ 28 ธันวาคม ค.ศ. 2000 ในยูฟ่าคัพ แต่เทย์เลอร์ก็พาทีมทำผลงานในลีกได้ดี โดยเคยขึ้นเป็นทีมนำในช่วงฤดูหนาว และยังมีลุ้นพื้นที่ฟุตบอลยุโรปตลอดช่วงที่เหลือของฤดูกาล ก่อนที่ผลงานจะตกลงและจบอันดับ 13 ก่อนที่เทย์เลอร์จะถูกปลดหลังจากเริ่มต้นฤดูกาล 2001–02 เดฟ บาสเซ็ตต์ เข้ามารับช่วงต่อแต่ก็คุมทีมได้เพียงหกเดือน และ มิคกี อดัมส์ เข้ามารับช่วงต่อซึ่งสโมสรต้องตกชั้นในฤดูกาลนั้นโดยชนะได้เพียงห้านัดตลอดทั้งฤดูกาล
เข้าสู่ฤดูกาล 2002–03 เลสเตอร์ซิตีได้ย้ายสู่สนามใหม่อย่าง วอล์กเกอร์ สเตเดียม ยุติช่วงเวลากว่า 111 ปี ณ สนามฟิลเบิร์ต โดยสนามแห่งใหม่ถูกตั้งชื่อตามผู้สนับสนุนอย่างวอล์กเกอร์ บริษัทผู้ผลิตมันฝรั่งทอดชื่อดังของสหราชอาณาจักร ในเดือนตุลาคม ค.ศ. 2002 สโมสรตกเป็นหนี้จำนวน 30 ล้านปอนด์ สาเหตุหลักมาจากการสูญเสียค่าลิขสิทธิ์การถ่ายทอดสด (ไอทีวีดิจิตอลซึ่งบริหารงานเองได้ให้คำมั่นว่าจะให้เงินแก่สโมสรจากลิขสิทธิ์การถ่ายทอดดิวิชัน) รวมถึงค่าใช้จ่ายที่เพิ่มขึ้นอย่างต่อเนื่องและรายรับที่น้อยลง และค่าใช้จ่ายในการย้ายสู่สนามแห่งใหม่ด้วยจำนวนเงิน 37 ล้านปอนด์ สโมสรไม่สามารถดำเนินกิจกรรมในตลาดซื้อขายได้ แม้จะได้รับการช่วยเหลือจากกลุ่มบริษัทที่นำโดย แกรี ลินิเกอร์ แต่อดัมส์ก็สามารถพาทีมเลื่อนชั้นกลับสู่พรีเมียร์ลีกได้ด้วยการจบอันดับสองในฟุตบอลดิวิชันหนึ่ง (ลีกอันดับสองในขณะนั้น) ด้วยการทำมากกว่า 90 คะแนน แต่ก็ลงเล่นได้เพียงฤดูกาลเดียวและต้องตกชั้นสู่ฟุตบอลดิวิชันสองอีกครั้ง (ได้รับการเปลี่ยนชื่อเป็นแชมเปียนชิปในฤดูกาลต่อมา)
อดัมส์ลาออกจากตำแหน่งในเดือนตุลาคม ค.ศ. 2004 เคร็ก เลเวน รับตำแหน่งต่อแต่ก็ทำผลงานย่ำแย่และโดนปลดในอีก 15 เดือนต่อมา และผู้ช่วยผู้จัดการทีมอย่าง ร็อบ เคลลี เข้ามารักษาการ และได้สัญญาชั่วคราวให้คุมทีมจนสิ้นสุดฤดูกาลหลังจากพาทีมชนะสามจากสี่นัดแรกก่อนจะได้รับการแต่งตั้งถาวรหลังพาทีมรอดตกชั้น ต่อมา ในเดือนตุลาคม ค.ศ. 2006 มิลาน แมนดาริช อดีตประธานสโมสรพอร์ตสมัท แสดงเจตนารมณ์ในการซื้อทีมเลสเตอร์ซิตี ก่อนที่การควบคุมกิจการจะแล้วเสร็จในวันที่ 13 กุมภาพันธ์ ค.ศ. 2007 ไนเจล เวิร์ธธิงตัน เข้ามาคุมทีมชั่วคราวต่อจากเคลลีที่ถูกปลดและสามารถพาทีมรอดตกชั้น แต่ไม่ได้รับการเสนอสัญญาถาวร มาร์ติน อัลเลน เข้ามาคุมทีมต่อด้วยสัญญาสามปี แต่ก็ถูกยกเลิกสัญญาอย่างรวดเร็วหลังจากผ่านไปเพียงสี่นัดแรก จากการขัดแย้งกับประธานสโมสรอย่างแมนดาริช แกรี เม็กสัน ได้รับการแต่งตั้งเข้ามาคุมทีม แต่ก็อยู่ได้เพียงหนึ่งเดือนก่อนจะย้ายไปคุมทีมโบลตันวอนเดอเรอส์ สองผู้จัดการทีมอย่าง แฟรงก์ เบอร์โรว์ส และ เจอร์รี แทกการ์ต เข้ามารักษาการในช่วงสั้น ๆ
ในวันที่ 22 พฤศจิกายน ค.ศ. 2007 เอียน ฮอลโลเวย์ ได้รับการแต่งตั้งให้เป็นผู้จัดการทีมคนใหม่ และเขาเป็นผู้จัดการทีมคนแรกในรอบ 50 ปีที่พาเลสเตอร์ซิตีชนะในการคุมทีมนัดแรก หลังจากเอาชนะบริสตอลซิตีด้วยผลประตู 2–0 อย่างไรก็ตาม ผลงานของทีมก็ตกต่ำลงเรื่อย ๆ นำไปสู่การตกชั้นจากฟุตบอลแชมเปียนชิปเมื่อจบฤดูกาล 2007–08 ฮอลโลเวย์ยกเลิกสัญญาโดยสมัครใจและถูกแทนที่โดย ไนเจล เพียร์สัน
ประวัติ > การบริหารของครอบครัวศรีวัฒนประภา (2010–ปัจจุบัน) > สร้างประวัติศาสตร์ (2015–16)

ในวันที่ 30 มิถุนายน ค.ศ. 2015 เพียร์สันพ้นจากตำแหน่งสืบเนื่องจากความขัดแย้งกับผู้บริหาร นอกจากนี้ การพ้นจากตำแหน่งของเพียร์สันยังได้รับการรายงานจากสื่อว่าเกี่ยวข้องกับพฤติกรรมของ เจมส์ เพียร์สัน บุตรชายของเขารวมทั้งผู้เล่นสำรองของสโมสรจำนวนสามราย ซึ่งได้อัดคลิปวิดีโอแสดงออกถึงการเหยียดผิวและเพศขณะมาทัวร์หลังจบฤดูกาล ณ ประเทศไทย เกลาดีโอ รานีเอรี อดีตผู้จัดการทีมเชลซีและผู้จัดการทีมหลายสโมสรในอิตาลีได้รับการแต่งตั้ง แม้จะได้รับเสียงวิจารณ์เชิงลบจากสื่อและกลุ่มผู้สนับสนุนในช่วงแรก แต่รานีเอรีก็พาทีมทำผลงานยอดเยี่ยมตั้งแต่ช่วงเปิดฤดูกาล กองหน้าตัวหลักอย่าง เจมี วาร์ดี ทำไปถึง 13 ประตูจากการลงสนาม 11 นัดติดต่อกันตั้งแต่เดือนสิงหาคมถึงพฤศจิกายน ทำลายสถิติของ รืด ฟัน นิสเติลโรย ในการทำประตู 10 นัดติดต่อกัน ในวันที่ 19 ธันวาคม ค.ศ. 2015 เลสเตอร์บุกไปชนะเอฟเวอร์ตันด้วยผลประตู 3–2 ขึ้นเป็นทีมนำของลีกในช่วงคริสต์มาสและจากชัยชนะต่อซันเดอร์แลนด์ 2–0 ในวันที่ 10 เมษายน ค.ศ. 2016 ส่งผลให้พวกเขาได้รับสิทธิ์แข่งขันยูฟ่าแชมเปียนส์ลีกเป็นครั้งแรก
เลสเตอร์ซิตีคว้าแชมป์พรีเมียร์ลีกอย่างยิ่งใหญ่ในวันที่ 2 พฤษภาคม ค.ศ. 2016 เมื่อสเปอร์ทำได้เพียงบุกไปเสมอเชลซีด้วยผลประตู 2–2 ในการแข่งขันที่ดุเดือดที่สุดครั้งหนึ่งในประวัติศาสตร์พรีเมียร์ลีก พวกเขายังทำลายสถิติในการใช้เวลาน้อยที่สุดหลังจากตกชั้นและกลับมาคว้าแชมป์ลีกสูงสุดได้ นับตั้งแต่อิปสวิชทาวน์ทำไว้ใน ค.ศ. 1962 บริษัทรับพนันอย่างถูกกฎหมายไม่มีใครคาดหมายว่าเลสเตอร์จะคว้าแชมป์ได้ โดยตั้งอัตราต่อรองในการคว้าแชมป์ก่อนเปิดฤดูกาลอยู่ที่ 5,000-1 นำไปสู่การจ่ายเงินรางวัลครั้งใหญ่ที่สุดในประวัติศาสตร์การรับพนันการแข่งขันกีฬาของอังกฤษจำนวน 25 ล้านปอนด์ หนังสือพิมพ์หลายฉบับลงข่าวการคว้าแชมป์ครั้งนี้ว่าเป็นเรื่องเหลือเชื่อที่สุดครั้งหนึ่งในวงการกีฬาโลก
ทีมชุดนี้ได้รับการขนานนามว่า "The Unbelievables" เพื่อให้มีความคล้ายคลึงกับชื่อเรียกของทีมอาร์เซนอลชุดที่ชนะเลิศพรีเมียร์ลีกโดยไม่แพ้ทีมใดตลอดทั้งฤดูกาล 2003–04 ซึ่งมีชื่อเรียกว่า "The Invincibles" ผู้สันทัดกรณีหลายรายได้ยกย่องว่าการคว้าแชมป์ครั้งนี้อาจถือเป็นแรงบันดาลใจให้แก่สโมสรอื่น ๆ ในการทำผลงานยอดเยี่ยมแม้จะมีความคาดหวังไม่สูง ในฤดูกาลนี้เลสเตอร์ซิตียังได้รับการยกย่องในแง่ของการเล่นเกมโต้กลับได้อย่างยอดเยี่ยม รวมถึงการมีเกมรับที่แข็งแกร่ง อดีตผู้จัดการทีมอย่างไนเจล เพียร์สัน ยังได้รับการยกย่องในฐานะผู้วางรากฐานให้แก่สโมสรตลอดหลายฤดูกาลหลัง
ประวัติ > การบริหารของครอบครัวศรีวัฒนประภา (2010–ปัจจุบัน) > 2016–2020

แม้จะมีฤดูกาลที่ยิ่งใหญ่ แต่เลสเตอร์ซิตีมีฤดูกาลที่ยากลำบากในปีต่อมา โดยอันดับของพวกเขามักอยู่กลางตารางค่อนไปท้ายตารางเป็นส่วนมาก ในเดือนธันวาคม ค.ศ. 2016 รานีเอรี และ เลสเตอร์ซิตี ได้รับรางวัลผู้จัดการทีมยอดเยี่ยม และ ทีมยอดเยี่ยมประจำปีโดยบีบีซี สปอร์ตส์ เพอร์ซันนอลลิตี อย่างไรก็ดี รานีเอรีก็พ้นจากตำแหน่งในเดือนกุมภาพันธ์ ค.ศ. 2017 หลังทำผลงานย่ำแย่ต่อเนื่องโดยมีคะแนนนำหน้าทีมตกชั้นเพียงคะแนนเดียว ซึ่งการปลดเขาจากตำแหน่งนำไปสู่เสียงวิจารณ์เชิงลบจากสื่อและผู้สนับสนุน ท่ามกลางกระแสข่าวว่าผู้เล่นหลายรายได้เข้าพบประธานสโมสรเพื่อให้พิจารณาปลดรานีเอรีโดยที่เจ้าตัวไม่ทราบ ซึ่งจุดชนวนให้เกิดความไม่พอใจอย่างกว้างขวางในสื่อสังคมออนไลน์ แต่เรื่องนี้ก็ปราศจากหลักฐานที่แน่ชัด
เคร็ก เชกสเปียร์ เข้ามารักษาการแทน และการคุมทีมนัดแรกของเขาคือการชนะทีมอันดับห้าอย่างลิเวอร์พูล 3–1 จากสองประตูของวาร์ดี ตามด้วยการชนะฮัลล์ซิตี ส่งผลให้เขาได้รับความไว้วางใจให้คุมทีมไปจนจบฤดูกาล ฤดูกาล 2016–17 ยังเป็นฤดูกาลแรกในรอบ 15 ปีที่เลสเตอร์ซิตีได้ลงแข่งขันฟุตบอลยุโรป พวกเขาอยู่ในกลุ่มจีร่วมกับโปร์ตู, โคเปนเฮเกน และ กลึบบรึคเคอ กาเฟ และผ่านเข้าสู่รอบต่อไปในฐานะแชมป์กลุ่ม เข้าไปเอาชนะเซบิยาด้วยผลประตูรวมสองนัด 3–2 ก่อนจะเข้าไปแพ้อัตเลติโกเดมาดริดในรอบก่องรองชนะเลิศด้วยผลประตูรวม 1–2
เชกสเปียร์ได้รับการแต่งตั้งถาวรด้วยสัญญาสามปี แต่จากการทำผลงานย่ำแย่ในฤดูกาลใหม่ส่งผลให้เขาพ้นจากตำแหน่งในเดือนตุลาคม ค.ศ. 2017 ซึ่งเลสเตอร์อยู่ในอันดับ 18 ของตาราง โกลด ปุแอล เข้ามาคุมทีมต่อและพาทีมจบอันดับ 9 แม้จะตกเป็นข่าวว่าปุแอลจะพ้นจากตำแหน่งเขายังได้รับโอกาสต่อ ต่อมา ในวันที่ 27 ตุลาคม ค.ศ. 2018 สโมสรต้องพบกับความสูญเสียครั้งใหญ่ เมื่อคุณวิชัย ประธานสโมสร ได้เสียชีวิตลงจากเหตุการณ์เฮลิคอปเตอร์ตกนอกสนาม คิง เพาเวอร์ สเตเดียม หลังจบการแข่งขันระหว่างเลสเตอร์ซิตีและเวสต์แฮมยูไนเต็ดไม่นาน โดยเฮลิคอปเตอร์ได้เสียการทรงตัวและตกกระแทกพื้นบริเวณลานจอดรถของสนามเมื่อเวลา 20.30 น. สโมสรได้ออกแถลงการณ์ยืนยันการเสียชีวิตในวันที่ 29 ตุลาคม ค.ศ. 2018 รวมทั้งได้ประกาศแผนการที่จะสร้างรูปปั้นเพื่อเป็นเกียรติและระลึกถึงคุณวิชัย และอัยยวัฒน์ ศรีวัฒนประภา บุตรชายของเขาได้ขึ้นเป็นประธานสโมสรต่อ ในส่วนของผลงานในสนาม แม้ปุแอลพาทีมทำผลงานดีขึ้น แต่ก็แย่ลงอีกครั้งใน ค.ศ. 2019 รวมถึงการแพ้ในบ้าน 4 นัดติดต่อกัน และหลังจากแพ้คริสตัลพาเลซ 1–4 ปุแอลถูกปลดในวันที่ 24 กุมภาพันธ์ ค.ศ. 2019 โดยเลสเตอร์ซิตีอยู่ในอันดับ 12 ในขณะนั้นนำไปสู่การแต่งตั้งอดีตผู้จัดการทีมลิเวอร์พูลซึ่งก็คือ เบรนดัน ร็อดเจอส์ ซึ่งประคองทีมจบในอันดับ 9
ประวัติ > การบริหารของครอบครัวศรีวัฒนประภา (2010–ปัจจุบัน) > แชมป์เอฟเอคัพ และตกชั้นอีกครั้ง (2021–2024)

ร็อดเจอส์พาทีมทำผลงานยอดเยี่ยมในฤดูกาล 2019–20 โดยทำไปถึง 38 คะแนนจากการลงเล่น 16 นัด รวมทั้งการชนะติดต่อกัน 8 นัดตั้งแต่ 19 ตุลาคม ถึง 8 ธันวาคม ค.ศ. 2019 นอกจากนี้ในวันที่ 25 ตุลาคม ค.ศ. 2019 สโมสรยังทำสถิติด้วยการบุกไปเอาชนะเซาแทมป์ตันด้วยผลประตู 9–0 ถือเป็นสถิติร่วมในการชนะมากที่สุดในพรีเมียร์ลีก และเป็นสถิติใหม่ในการชนะเกมเยือนด้วยผลประตูที่มากที่สุดของพรีเมียร์ลีก และแม้จะติด 1 ใน 4 อันดับแรกของตารางเป็นส่วนมาก ทว่าพวกเขาก็มีผลงานที่ตกลงไปในช่วงท้ายฤดูกาล โดยเอาชนะได้เพียงสองจากเก้านัดหลังจากฟุตบอลอังกฤษกลับมาแข่งขันจากการหยุดพักในช่วงการระบาดทั่วของโควิด-19 และจากความพ่ายแพ้ 3 ใน 4 นัดสุดท้ายของฤดูกาลทำให้พวกเขาจบอันดับห้า ได้สิทธิ์แข่งขันยูฟ่ายูโรปาลีก
เลสเตอร์ซิตีคว้าแชมป์เอฟเอคัพครั้งแรกในวันที่ 15 พฤษภาคม ค.ศ. 2021 โดยเอาชนะเชลซี 1–0 จากประตูของยูรี ตีเลอมันส์ หลังจากแพ้ในรอบชิงชนะเลิศรายการนี้มา 4 ครั้ง และพวกเขาจบในอันดับห้าเป็นปีที่สองติดต่อกันได้แข่งขันยูโรปาลีกอีกครั้ง ฤดูกาลต่อมาพวกเขาคว้าแชมป์เอฟเอคอมมิวนิตีชีลด์ 2021 ด้วยการเอาชนะแมนเชสเตอร์ซิตี 1–0 คว้าแชมป์สมัยที่สอง และในการแข่งขันฟุตบอลยุโรป พวกเขาอยู่ร่วมกลุ่มกับนาโปลี, สปาร์ตัคมอสโก และ ลีเกีย วอร์ซอว์ แต่ทำได้เพียงจบอันดับสามทำให้ต้องลงไปแข่งขันรายการใหม่ซึ่งก็คือ ยูฟ่ายูโรปาคอนเฟอเรนซ์ลีก และตกรอบรองชนะเลิศโดยแพ้โรมาด้วยประตูรวมสองนัด 1–2 และจบฤดูกาลในพรีเมียร์ลีกด้วยอันดับแปดไม่ได้แข่งขันฟุตบอลยุโรป
ในช่วงเวลานี้ ฐานะการเงินของบริษัทคิง เพาเวอร์ได้รับผลกระทบจากโควิด-19 ส่งผลให้สโมสรต้องจำกัดงบประมาณในการซื้อตัวผู้เล่นใน ค.ศ. 2022 กอปรกับข้อกังวลเกี่ยวกับการละเมิดกฏไฟแนนเชียล แฟร์ เพลย์ โดยผู้บริหารต้องการเน้นการลงทุนในระยาวมากขึ้น และจากผลงานอันย่ำแย่ในพรีเมียร์ลีกฤดูกาล 2022–23 ส่งผลให้ร็อดเจอส์ถูกปลดในวันที่ 2 เมษายน ค.ศ. 2023 โดยสโมสรตกไปอยู่ท้ายตาราง และเหลือการแข่งขันอีกสิบนัด ดีน สมิท ได้รับการแต่งตั้งให้คุมทีมจนจบฤดูกาล อย่างไรก็ตาม ในวันที่ 28 พฤษภาคม ค.ศ. 2023 สโมสรต้องตกชั้นโดยจบในอันดับที่ 18 แม้จะเอาชนะเวสต์แฮมในนัดสุดท้าย ยุติการลงเล่นในลีกสูงสุดจำนวนเก้าฤดูกาลติดต่อกัน เลสเตอร์ถือเป็นสโมสรที่สองในยุคพรีเมียร์ลีกที่เคยคว้าแชมป์แต่ต้องตกชั้น ต่อจากแบล็กเบิร์นโรเวอส์ซึ่งคว้าแชมป์ในฤดูกาล 1994–95 ก่อนจะตกชั้นใน ค.ศ. 1999 ในเดือนมิถุนายน ค.ศ. 2023 เอนโซ มาเรสกา ได้รับการแต่งตั้งเพื่อคุมทีมในอีเอฟแอลแชมเปียนชิป ฤดูกาล 2023–24 โดยเลสเตอร์ทำผลงานได้ยอดเยี่ยมตั้งแต่เปิดฤดูกาล ด้วยการชนะได้ถึง 9 จาก 10 นัดแรก ถือเป็นสถิติที่ดีที่สุดนับตั้งแต่เปลี่ยนชื่อการแข่งขันมาเป็นฟุตบอลแชมเปียนชิปในฤดูกาล 2004–05
ประวัติ > การบริหารของครอบครัวศรีวัฒนประภา (2010–ปัจจุบัน) > กลับสู่พรีเมียร์ลีกอีกครั้ง (2024–ปัจจุบัน)

เลสเตอร์ได้เลื่อนชั้นกลับสู่พรีเมียร์ลีกโดยคว้าแชมป์อีเอฟแอลแชมเปียนชิปเมื่อวันที่ 4 พฤษภาคม ค.ศ. 2024 ถือเป็นการเลื่อนชั้นกลับมาภายในหนึ่งปี และยังเป็นการคว้าแชมป์ลีกระดับสองของอังกฤษเป็นครั้งที่แปดซึ่งเป็นสถิติสูงสุด ในวันที่ 3 มิถุนายน ค.ศ. 2024 มาเรสกาอำลาทีมเพื่อไปคุมเชลซี สตีฟ คูเปอร์เข้ามารับตำแหน่งแทนแต่ก็ถูกปลดหลังผ่านไปเพียง 5 เดือน โดยทำผลงานย่ำแย่จากการชนะเพียง 3 จาก 15 นัดในทุกรายการ สโมสรแต่งตั้งรืด ฟัน นิสเติลโรยเป็นผู้จัดการคนใหม่ในวันที่ 29 พฤศจิกายน ด้วยสัญญาจ้างถึงปี 2027
สีชุดแข่งและตราสโมสร > ผู้ผลิตชุดและผู้สนับสนุนบนเสื้อ

| ช่วงเวลา | ผู้ผลิตชุด | ผู้สนับสนุน (หน้าอก) | ผู้สนับสนุน (แขนเสื้อ) |
| --- | --- | --- | --- |
| 1962–1964 | Bukta | none | none |
| 1976–1979 | Admiral | none | none |
| 1979–1983 | อัมโบร | none | none |
| 1983–1986 | Admiral | Ind Coope | none |
| 1986–1987 | Admiral | John Bull | none |
| 1987 | Admiral | Walkers Crisps | none |
| 1988–1990 | Scoreline | Walkers Crisps | none |
| 1990–1992 | Bukta | Walkers Crisps | none |
| 1992–2000 | Fox Leisure | Walkers Crisps | none |
| 2000–2001 | Le Coq Sportif | Walkers Crisps | none |
| 2001–2003 | Le Coq Sportif | แอลจี | none |
| 2003–2005 | Le Coq Sportif | Alliance & Leicester | none |
| 2005–2007 | JJB Sports | Alliance & Leicester | none |
| 2007–2009 | Jako | Topps Tiles | none |
| 2009–2010 | โจมา | LOROS | none |
| 2010–2012 | Burrda | คิง เพาเวอร์ | none |
| 2012–2016 | พูมา | คิง เพาเวอร์ | none |
| 2017–2018 | พูมา | คิง เพาเวอร์ | ธนาคารไทยพาณิชย์ |
| 2018–2020 | อาดิดาส | คิง เพาเวอร์ | Bia Saigon |
| 2020–2021 | อาดิดาส | คิง เพาเวอร์ และ การท่องเที่ยวแห่งประเทศไทย | Bia Saigon |
| 2021–2023 | อาดิดาส | FBS (international brokerage company) | Bia Saigon |
| 2023–2024 | อาดิดาส | คิง เพาเวอร์ | Bia Saigon |
| 2024– | อาดิดาส | BC.GAME | Bia Saigon |
คู่แข่ง

สโมสรตั้งอยู่ในภาคมิดแลนด์สตะวันออกของอังกฤษ และถือว่าทีมคู่แข่งร่วมภูมิภาค ได้แก่ ดาร์บีเคาน์ตี และนอตติงแฮมฟอเรสต์ แต่ทีมที่ถือว่าเป็นคู่แข่งสำคัญ ดาร์บีเคาน์ตี ทุกครั้งที่พบกันนั้น จะไม่มีสโมสรใดยอมอ่อนข้อให้เป็นศึกแห่งศักดิ์ศรี ที่มันดุเดือด สนุกถูกใจแฟนบอล (ชิงชัย แข่งกันเป็นเจ้าแห่งมิดแลนด์ตะวันออก) อีกหนึ่งทีม คือโคเวนทรีซิตี ที่ถึงแม้ว่าจะอยู่ในภาคมิดแลนด์สตะวันตก ซึ่งถือว่าอยู่คนละภูมิภาคกันและอยู่ตรงข้ามกันอย่างสิ้นเชิง แต่ก็อยู่ห่างออกไปเพียง 24 ไมล์ หรือประมาณ 38.6 กิโลเมตร และทั้งสองเมืองเชื่อมต่อกันด้วยทางหลวงสาย M69  สื่อจึงมักขนานนามการแข่งขันระหว่างทั้งสองทีมว่า เอ็ม 69 ดาร์บี้แมตช์
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดปัจจุบัน > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
บุคลากร

| สมาชิกคณะกรรมการ และ กรรมการ> ตำแหน่ง | สมาชิกคณะกรรมการ และ กรรมการ> ชื่อ |
| --- | --- |
ประธาน:  อัยยวัฒน์ ศรีวัฒนประภา
รองประธาน:  อภิเชษฐ์ ศรีวัฒนประภา
ผู้บริหารระดับสูง:  มารุต บีนิทรา
กรรมการบริหาร:  Malcolm Stewart-Smith
ผู้อำนวยการฟุตบอล:  จอน รัดกิน
Football Operations Director:  Andrew Neville
Finance Director:  Simon Capper
Operations Director:  Kevin Barclay
| การจัดการทีมชุดใหญ่> ตำแหน่ง | การจัดการทีมชุดใหญ่> ชื่อ |
| --- | --- |
ผู้จัดการทีมชุดใหญ่:  รืด ฟัน นิสเติลโรย
ผู้ช่วยผู้จัดการ & Goalkeeping Coach:  Jelle ten Rouwelaar
First Team Coach:  Ben Dawson
Set Piece Coach:  Andrew Hughes
Goalkeeping Coach:  Danny Alcock
Head of Fitness & Conditioning:  Matt Reeves
Head of Medicine:  Dr. Simon Morris
First Team Physiotherapist:  Gary Silk
First Team Physiotherapist:  Niall Stevens
Kit Manager:  Paul McAndrew
Head of Senior Player Recruitment:  Martyn Glover
Academy Director:  จอน รัดกิน
สถิติผู้เล่น > กัปตัน

| วัน | ชื่อ |
| --- | --- |
1987–1992:  Ally Mauchlen
1992–1993:  สตีฟ วอล์ช
1993–1994:  Gary Mills
1995–1996:  Garry Parker
1996–1999:  สตีฟ วอล์ช
1999–2005:  Matt Elliott
2005–2006:  Danny Tiatto
2006–2007:  Paddy McCarthy
2007–2008:  Stephen Clemence
2008–2011:  Matt Oakley
2011–2012:  Matt Mills
2012–2021:  เวส มอร์แกน
2021–2022:  แคสเปอร์ สไมเกิล
2022–2023:  จอนนี เอฟวันส์
2023–ปัจจุบัน:  เจมี วาร์ดี
สถิติผู้เล่น > ผู้เล่นฟุตบอลโลก

John Anderson (1954)
Willie Cunningham (1958)
Ken Leek (1958)
กอร์ดอน แบงส์ (1966) – Won the 1966 World Cup while at Leicester
John O'Neill (1982, 1986)
Paul Ramsey (1986)
Gary McAllister (1990)
David Kelly (1990)
Matt Elliott (1998)
เคซี เคลเลอร์ (1998)
มุซซี่ อิซเซ็ท (2002)
ริยาด มาห์เรซ (2014)
อาดรียัน ซิลวา (2018)
แคสเปอร์ สไมเกิล (2018)
วิลเฟรด อึนดิดี (2018)
เกเลชี อิเฮอานาชอ (2018)
แฮร์รี แมไกวร์ (2018)
เจมี วาร์ดี (2018)
ยออาน เบนาลวน (2018)
ชินจิ โอกาซากิ (2018)
สถิติผู้เล่น > ผู้เล่นที่ลงเล่น 300 นัดขึ้นไปให้เลสเตอร์

| 0 | 1 | 2 | 3 | 4 | 5 |
| --- | --- | --- | --- | --- | --- |
|   Graham Cross 599   Adam Black 557   Hugh Adcock 460   Mark Wallington 460   สตีฟ วอล์ช 450   Arthur Chandler 419   John Sjoberg 413   Mal Griffiths 409   Steve Whitworth 400 |   |   Sep Smith 373   Mike Stringfellow 370   ริชชี นอร์มัน 365   กอร์ดอน แบงส์ 356   John O'Neill 345   Dave Gibson 339   Peter Shilton 339   Colin Appleton 333   แอนดี คิง 328 |   |   Dennis Rofe 324   Paul Ramsey 322   Arthur Rowley 321   Arthur Lochhead 320   มุซซี่ อิซเซ็ท 319   Ian Wilson 318   Derek Hines 317   Lenny Glover 305 |   |
สถิติผู้เล่น > ผู้เล่นที่ยิงประตู 50 ลูกขึ้นไปให้เลสเตอร์

| 0 | 1 | 2 | 3 | 4 | 5 |
| --- | --- | --- | --- | --- | --- |
|   Arthur Chandler 273   Arthur Rowley 265   Ernie Hine 156   Derek Hines 117   Arthur Lochhead 114   แกรี่ ลินิเกอร์ 103   Mike Stringfellow 97   Johnny Duncan 95   Jimmy Walsh 91   Jack Lee 84 |   |   Alan Smith 84   แฟรงก์ เวิร์ธธิงตัน 78   Mal Griffiths 76   Ken Keyworth 76   Danny Liddle 71   Arthur Maw 64   Matty Fryatt 62   สตีฟ วอล์ช 62   Steve Lynex 60   เดวิด นิวเจนต์ 59 |   |   Fred Shinton 58   แอนดี คิง 58   Jack Bowers 56   Dave Gibson 53   Jackie Sinclair 53   Hugh Adcock 52   George Dewis 51   Gary McAllister 51 |   |
เกียรติประวัติ > ระดับประเทศ

ดิวิชันหนึ่ง/พรีเมียร์ลีก
ชนะเลิศ (1): 2015–16
รองชนะเลิศ (1): 1928–29
ดิวิชันสอง/อีเอฟแอลแชมเปียนชิป
ชนะเลิศ (8): 1924–25, 1936–37, 1953–54, 1956–57, 1970–71, 1979–80, 2013–14, 2023–24
รองชนะเลิศ (2): 1907–08, 2002–03
ชนะเพลย์ออฟ (2): 1994, 1996
ลีกวัน
ชนะเลิศ (1): 2008–09
เอฟเอคัพ
ชนะเลิศ (1): 2020–21
อีเอฟแอลคัพ
ชนะเลิศ (3): 1963–64, 1996–97, 1999–00
เอฟเอคอมมิวนิตีชีลด์
ชนะเลิศ (2): 1971, 2021
เกียรติประวัติ > ระดับทวีปยุโรป

ยูฟ่าแชมเปียนส์ลีก
รอบก่อนรองชนะเลิศ (1): 2016–17
ยูฟ่ายูโรปาคอนเฟอเรนซ์ลีก
รอบรองชนะเลิศ (1): 2021–22
สถิติ

นักเตะที่ทำประตูได้ 11 นัดติดต่อกันใน 1 ฤดูกาล : เจมี วาร์ดี ในวันที่ 29 พฤศจิกายน ค.ศ. 2015
แชมป์พรีเมียร์ลีกที่มีมูลค่าทีมน้อยที่สุด
นักเตะที่เล่นให้เลสเตอร์ซิตีแล้วได้แชมป์ลีก 3 ดิวิชัน : แอนดี คิง
ผู้จัดการทีมที่ได้แชมป์พรีเมียร์ลีกเร็วที่สุด : เกลาดีโอ รานีเอรี โดยใช้ระยะเวลา 294 วัน ตั้งแต่วันที่ 13 กรกฎาคม ค.ศ. 2015 ถึง 2 พฤษภาคม ค.ศ. 2016
สถิติแพ้น้อยที่สุดในประวัติศาศตร์ของสโมสรในหนึ่งฤดูกาลและสถิติแพ้นอกบ้านน้อยที่สุดในประวัติศาสตร์สโมสรต่อการเล่นหนึ่งฤดูกาล
แหล่งข้อมูลอื่น

เว็บไซต์ทางการ
สโมสรฟุตบอลเลสเตอร์ซิตี ที่บีบีซีสปอต: ข่าวของสโมสร – ผลการแข่งขันและตารางอันดับล่าสุด
BBC Leicester – In pictures: 125 years of Leicester City
Leicester News
| ด ค กสโมสรฟุตบอลเลสเตอร์ซิตี |
| --- | --- |
ทั่วไป:  สโมสรหญิง  ชุดสำรองและชุดเยาวชน  ผู้เล่น  ผู้จัดการทีม  ประวัติ  ฤดูกาล  สถิติ  ฤดูกาลปัจจุบัน  ยุโรป 
สนามแข่งขัน:  Victoria Park  Belgrave Road Cycle and Cricket Ground  Filbert Street  คิง เพาเวอร์ สเตเดียม 
สนามฝึกซ้อม:  บีเวอร์ไดรฟ์  ซีเกรฟ 
คู่ปรับ:  นอตทิงแฮมฟอเรสต์  ดาร์บีเคาน์ตี  เอ็มซิกตีไนน์ดาร์บี 
โศกนาฏกรรม:  เหตุเฮลิคอปเตอร์สโมสรฟุตบอลเลสเตอร์ซิตีตก พ.ศ. 2561 
เพลง:  เวนยัวร์สไมลิง 
ผู้เล่นของสโมสร "เลสเตอร์ฟอสส์" ใน ค.ศ. 1892
การแข่งขันระหว่างเลสเตอร์ซิตี และ บาร์นสลีย์ ในฤดูกาล 1997–98
อัฒจันทร์ฝั่งตะวันออกของสนามวอล์กเกอร์ สเตเดียม หรือ คิงเพาเวอร์สเตเดียม ในปัจจุบัน
มิลาน แมนดาริช และ ไนเจล เพียร์สัน เฉลิมฉลองในโอกาสที่สโมสรคว้าแชมป์ฟุตบอลลีกวันฤดูกาล 2008–09
เลสเตอร์ซิตีฉลองแชมป์พรีเมียร์ลีก ฤดูกาล 2015–16
เจมี วาร์ดี กองหน้าคนสำคัญของสโมสรตั้งแต่ ค.ศ. 2012
เลสเตอร์ซิตีฉลองแชมป์อีเอฟแอลแชมเปียนชิป ฤดูกาล 2023–24
ฉัตร มงคลชัย

| ฉัตร มงคลชัย |
| --- | --- |
ชื่อเกิด: เฉลิม บุญศรี
เกิด: 8 มิถุนายน พ.ศ. 2488 (79 ปี) จังหวัดนครปฐม
อาชีพ: นักแสดง, นักร้อง
ปีที่แสดง: 2508-ปัจจุบัน
รางวัล
พระสุรัสวดี: นักแสดงประกอบชายยอดเยี่ยม   พ.ศ. 2545 - ตำนานกระสือ
ฉัตร มงคลชัย (เกิด 8 มิถุนายน พ.ศ. 2488) เป็นนักแสดงอาวุโสชาวไทย ซึ่งรับบทเป็นดาวร้ายเสียส่วนใหญ่
ประวัติและการศึกษา

ฉัตร มงคลชัย มีชื่อจริงว่า เฉลิม บุญศรี ชื่อเล่นว่า อู๊ด เกิดเมื่อวันที่ 8 มิถุนายน พ.ศ. 2488 ที่จังหวัดนครปฐม จบการศึกษาระดับชั้น ม.3 จากโรงเรียนการช่าง นครปฐม จากนั้นจึงเข้ารับราชการเป็นทหารจนมียศเป็นสิบตรี และชอบชกมวยเป็นชีวิตจิตใจ จนถึงขั้นชกมวยที่เวทีมวยราชดำเนินมาแล้ว
เข้าสู่วงการ

เฉลิมเข้าสู่วงการจากการชักชวนของวิจารณ์ ภักดีวิจิตร ผู้กำกับและผู้สร้างภาพยนตร์ชื่อดังในสมัยนั้น บิดาของแม่หนู-สรวงสุดา ชลลัมพี ผู้จัดละครชื่อดังทางช่อง 3 และเป็นพี่ชายแท้ ๆ ของป๋าหลอง-ฉลอง ภักดีวิจิตร ผู้จัดละครและผู้กำกับชื่อดังและศิลปินแห่งชาติ สาขาศิลปะการแสดง ให้มาแสดงภาพยนตร์เรื่องแรกคือเรื่อง เจ้าเมือง จากการกำกับของครูรังสี ทัศนพยัคฆ์เมื่อวันที่ 23 กรกฎาคม พ.ศ. 2508 โดยวิจารณ์ได้ตั้งชื่อในการแสดงให้เขาว่า บัญชา ประชากร ต่อมาจึงได้เปลี่ยนชื่อเป็น ฉัตร มงคลชัย และมีผลงานการแสดงจนถึงปัจจุบัน เมื่อว่างเว้นจากงานบันเทิงเขายังมีอาชีพเสริมคือเปิดร้านค้าขายผักและปลาทู เป็นต้น
นอกจากนี้ยังเคยเดินสายเป็นนักร้องอยู่วงดนตรี สายัณห์ - ครรชิต อีกด้วย
ผลงาน > ละครโทรทัศน์

| ปี | เรื่อง | แสดงเป็น | ออกอากาศ | หมายเหตุ |
| --- | --- | --- | --- | --- |
| 2526 | น้ำตาพูดไม่ได้ |  | ช่อง 5 |  |
| 2549 | โก๊ะจ๋าป่านะโก๊ะ |  | ช่อง 7 เอชดี | รับเชิญ |
| 2552 | พยัคฆ์ยี่เก | เจ้าของอู่รถสิบล้อ | ช่อง 7 เอชดี | รับเชิญ |
| 2554 | โก๊ะ ๗ | ก้าน | ช่อง 7 เอชดี | รับเชิญ |
| 2555 | เสือสมิง |  | ช่อง 7 เอชดี |  |
| 2555 | สายฟ้ากับสมหวัง | เสี่ยชัย | ช่อง 5 | รับเชิญ |
| 2558 | ข้ามากับพระ | ผู้พันเชน | ช่อง 7 |  |
| 2559 | เจ้าพายุ | ผู้จัดการธนาคาร | ช่อง 7 | รับเชิญ |
| 2562 | ตะกรุดโทน | เสือดำ | ช่อง 7 | รับเชิญ |
| 2563 | คนเหนือฅน | หัวหน้าซุ้มโจร | ช่อง 7 |  |
| 2564 | เผาขน | มิสเตอร์ | ช่อง 7 |  |
| 2565 | พยัคฆ์ยี่เก | แพ | ช่อง 7 | รับเชิญ |
| 2565 | ชาติพยัคฆ์ คมนักเลง | อาจารย์เส็ง | ช่อง 7 |  |
รางวัล

| ปี | รางวัล | สาขา | ผล |
| --- | --- | --- | --- |
| 2545 | รางวัลพระราชทานพระสุรัสวดี ครั้งที่ 26 ประจำปี พ.ศ. 2545 | นักแสดงประกอบชายยอดเยี่ยม | ชนะ |
พระราชวรวงศ์เธอ กรมหมื่นพิทยาลงกรณ์

| พระราชวรวงศ์เธอ กรมหมื่นพิทยาลงกรณ |
| --- | --- |
พระราชวรวงศ์เธอ พระองค์เจ้าชั้นโท

อธิบดีกรมกษาปณ์สิทธิการ
ดำรงตำแหน่ง: 22 พฤศจิกายน พ.ศ. 2447

ประสูติ: 10 มกราคม พ.ศ. 2420
สิ้นพระชนม์: 23 กรกฎาคม พ.ศ. 2488 (68 ปี)
ชายา หม่อม: หม่อมเจ้าพรพิมลพรรณ รัชนี หม่อมพัฒน์ รัชนี ณ อยุธยา
พระบุตร: 11 องค์
ราชสกุล: รัชนี
ราชวงศ์: จักรี
พระบิดา: กรมพระราชวังบวรวิไชยชาญ
พระมารดา: จอมมารดาเลี่ยมเล็ก
ลายพระอภิไธย: 
มหาอำมาตย์โท พระราชวรวงศ์เธอ กรมหมื่นพิทยาลงกรณ์ มีพระนามเดิมว่า พระบวรวงศ์เธอ พระองค์เจ้ารัชนีแจ่มจรัส หรือนามปากกาว่า น.ม.ส. (10 มกราคม พ.ศ. 2420 – 23 กรกฎาคม พ.ศ. 2488) เป็นปราชญ์แห่งกรุงรัตนโกสินทร์ เป็นพระบิดาแห่งการสหกรณ์ไทย เป็นองค์ต้นราชสกุล รัชนี
พระประวัติ

พระราชวงศ์เธอ กรมหมื่นพิทยาลงกรณ์ มีพระนามเดิมว่า พระบวรวงศ์เธอ พระองค์เจ้ารัชนีแจ่มจรัส เป็นพระราชโอรสในกรมพระราชวังบวรวิไชยชาญ (พระราชโอรสในพระบาทสมเด็จพระปิ่นเกล้าเจ้าอยู่หัว) กับจอมมารดาเลี่ยมเล็ก (ธิดานายสุดจินดา (พลอย ชูโต)  ประสูติเมื่อวันที่ 10 มกราคม พ.ศ. 2420 ในพระบวรราชวัง มีพระเชษฐภคินีหนึ่งพระองค์คือพระราชวรวงศ์เธอ พระองค์เจ้าภัททาวดีศรีราชธิดา
เมื่อเยาว์วัยทรงเรียนหนังสือกับพระมารดาที่ตำหนัก เมื่อพระชันษา 5 ปี ก็ทรงอ่านหนังสือได้คล่อง ทรงเข้าศึกษาที่โรงเรียนพระตำหนักสวนกุหลาบ เมื่อพ.ศ. 2429 และต่อมาศึกษาภาษาอังกฤษจนถึงพ.ศ. 2436 จึงเข้ารับราชการในตำแหน่งนายเวร กระทรวงธรรมการ ขณะพระชันษา 16 ปี และได้เลื่อนเป็นผู้ช่วยในกรมศึกษาธิการใน ทรงรับหน้าที่พิเศษเป็นข้าหลวงสอบไล่วิชาหนังสือไทย ทรงเป็นกรรมการพิเศษร่างพระราชบัญญัติพิจารณาความแพ่ง และทรงได้เลื่อนเป็นผู้ช่วยที่ปรึกษากระทรวงพระคลังมหาสมบัติ
วันที่ 8 กรกฎาคม พ.ศ. 2432 ผนวชเป็นสามเณร โดยมีพระพรหมมุนี (เหมือน สุมิตฺโต) เป็นพระอุปัชฌาย์ และพระเมธาธรรมรส (อ่อน อหึสโก) เป็นพระศีลาจารย์
เมื่อพระบาทสมเด็จพระจุลจอมเกล้าเจ้าอยู่หัว เสด็จประพาสยุโรป พ.ศ. 2440 ทรงพระกรุณาโปรดเกล้าฯ ให้พระบวรวงศ์เธอ พระองค์เจ้ารัชนีแจ่มจรัสตามเสด็จด้วย ทรงศึกษาต่อในมหาวิทยาลัยเคมบริดจ์ เป็นเวลาสองปี และเสด็จกลับจากประเทศอังกฤษเมื่อ พ.ศ. 2442
เมื่อพระบาทสมเด็จพระมงกุฎเกล้าเจ้าอยู่หัวขึ้นครองราชย์ ทรงได้รับแต่งตั้งเป็นองคมนตรี
ในรัชสมัยพระบาทสมเด็จพระปกเกล้าเจ้าอยู่หัว พระองค์ทรงพระริเริ่มตั้งลอนเทนนิสสมาคมแห่งประเทศไทยขึ้นเมื่อวันที่ 14 เมษายน พ.ศ. 2470 และได้รับแต่งตั้งเป็นกรรมการองคมนตรี โดยทรงได้รับเลือกเป็นสภานายก เมื่อวันที่ 2 เมษายน พ.ศ. 2474
พระราชวรวงศ์เธอ กรมหมื่นพิทยาลงกรณ์ สิ้นพระชนม์เมื่อวันที่ 23 กรกฎาคม พ.ศ. 2488 ด้วยพระโรคหลอดเลือดในสมองตัน สิริพระชันษา 68 ปี 195 วัน มีพระราชพิธีพระราชทานเพลิงพระศพเมื่อวันที่ 22 มีนาคม พ.ศ. 2491 ณ พระเมรุ วัดเทพศิรินทราวาสราชวรวิหาร
พระกรณียกิจ

พ.ศ. 2442 ทรงเข้ารับราชการในกระทรวงพระคลังมหาสมบัติ ทรงรับตำแหน่งเป็นผู้ช่วยอธิบดีกรมตรวจและกรมสารบาญชี
พ.ศ. 2444 ทรงย้ายเป็นปลัดกรมธนบัตร และเจริญก้าวหน้าเป็นผู้แทนเจ้ากรมธนบัตร เจ้ากรมธนบัตร เจ้ากรมกองที่ปรึกษาอธิบดีกรมประสาปน์สิทธิการ อธิบดีกรมตรวจและกรมสารบาญชี อธิบดีกรมพาณิชย์และสถิติพยากรณ์ ทรงจัดตั้งและวางรากฐานกิจการสหกรณ์ จนในที่สุดได้เลื่อนตำแหน่งเป็นรองเสนาบดีกระทรวงพาณิชย์
วันที่ 20 กันยายน พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้พระราชวรวงศ์เธอ พระองค์เจ้ารัชนีแจ่มจรัส เป็นองคมนตรี และในวันอังคารที่ 11 พฤศจิกายน พ.ศ. 2456 ทรงพระกรุณาโปรดเกล้าฯสถาปนาเป็น พระราชวรวงษ์เธอ กรมหมื่นพิทยาลงกรณ์ ทรงศักดินา 11000 เครื่องยศพระราชทานประกอบด้วย พระมาลาเส้าเสทิน เครื่องทองคำลงยา มีพระยี่ก่า หีบหมากทองคำลงยา กากระบอกมีถาดรองทองคำ และพระแสงดาบญี่ปุ่นฝักถม ต่อมาในรัชสมัยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ทรงดำรงตำแหน่งองคมนตรีต่อไป โดยทรงดำรงตำแหน่งถึงวันที่ 14 กรกฎาคม พ.ศ. 2475
พ.ศ. 2468 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้พระราชวรวงศ์เธอ กรมหมื่นพิทยาลงกรณ์ ดำรงตำแหน่งอุปนายกกรรมการหอพระสมุดสำหรับพระนคร ซึ่งต่อมาได้รวมเข้ากับกรมศิลปากร ต่อมาได้เปลี่ยนจากหอสมุดสำหรับพระนครเป็น "ราชบัณฑิตยสภา"